Mankedue

Mankedue (Caloenas nicobarica) er en due som hekker på små ubebodde øyer i Indonesia og på Nikobarene.

Det er en stor due, opp mot 40 cm lang. Den er hovedsakelig metallisk grønn med grønn og kopperfargede halsfjær. Hode, øvre del av nakken, flygefjærene og brystet er mørkegrå. Stjerten er veldig kort og hvit. Den har en utvekst ved roten av nebbet. Hunnen er noe mindre enn hannen, og har en mindre utvekst på nebbet, korterte halsfjær og er brunere under. Ungfugler har svart stjert.

Mankeduene streifer rundt i flokker fra øy til øy, inkludert ubebodde øyer, på leting etter mat som frø, frukt og enkelte virvelløse dyr. 

Mankedue hekker i tett skog, og bygger reiret av kvister i et tre. Hunnen legger ett hvitt egg med et svakt blåskjær.

Underarter 
Det er beskrevet to underarter av mankeduer:
 Caloenas nicobarica nicobarica (Linnaeus, 1758)
 Caloenas nicobarica pelewensis (Finsch, 1875)

Referanser

Eksterne lenker 
 
 
 
 Birdlife Species Factsheet: Caloenas nicobarica. Hentet ut 7. juli 2013.

Duefugler
Fugler formelt beskrevet i 1758
Dyr formelt beskrevet av Carl von Linné
Melanesias fugler